കളരിപ്പയറ്റിന്റെ ഉത്ഭവത്തെക്കുറിച്ച് ആഴത്തിലുള്ള പഠനങ്ങളോ ഗവേഷണങ്ങളോ നടന്നിട്ടില്ലാത്തതിനാൽ അതിനെക്കുറിച്ചുള്ള പല സിദ്ധാന്തങ്ങൾ നിലവിലുള്ളത് അംഗീകരിക്കുക പ്രയാസമാണ്‌. വ്യക്തമായ രേഖകളുടേയും തെളിവുകലുടേയും അഭാവമാണ്‌ സിദ്ധാന്തരൂപവത്കരണത്തിന്‌ തടസ്സമാകുന്നത്. ചരിത്രകാരന്മാർ കളരിപ്പയറ്റിന് വേദ കാലത്തോളം പഴക്കമുണ്ടെന്നു കരുതുന്നു. 
കളരി എന്ന പദത്തിന്റെ മുൻകാലപ്രാബല്യം ഖലൂരികക്കപ്പുറത്തേക്കവർ കണ്ടെത്തിയിട്ടുണ്ട്‌. കളം, കളരി എന്നീ പദങ്ങൾ യുദ്ധക്കളം, അഭ്യാസപ്രകടന-മത്സരസ്ഥലങ്ങൾ എന്നീ അർത്ഥങ്ങളിലാണ്‌ മലയാളത്തിലും തമിഴിലും ഉപയോഗിക്കുന്നത്‌. പണ്ഡിതനായ ബറോ ഖലൂരിക കളരിയിൽ നിന്നാണ്‌ നിഷ്പന്നമായത് എന്ന അഭിപ്രായക്കാരനാണ്‌. കളരി എന്ന പദം [[അകനാനൂറ്]] [[പുറനാനൂറ്]] എന്നീ സംഘകൃതികളിൽ നിരവധി തവണ ഉപയോഗിച്ചിട്ടുണ്ട്. 'കള്ളിപാകിന കളരി' എന്ന പ്രയോഗം സംഘകാലകൃതികൾ ആവർത്തിക്കുന്നുണ്ട്. പിൽക്കാല സംഘകൃതിയായ [[പട്ടിണിപ്പാല|പട്ടിണിപ്പാലയിൽ]] മക്കൾ വിളയാട്ടു കളരിയെക്കുറിച്ചും മുതുമരുത്വ മുരൺ കളരിയെക്കുറിച്ചും (ചികിത്സകൾ നടത്തിയിരുന്ന) പറയുന്നുണ്ട്.
[[പ്രമാണം:മമുച്ചാൺ പയറ്റ്.gif|പകരം=|ലഘുചിത്രം|വടക്കൻ കളരി മുച്ചാൺ പയറ്റ്. ഇത് ദ്രിഷ്ടിക്ക് വേണ്ടിയാണ് എന്ന് ആണ് പ്രമാണം.യോദ്ധാവിന് കണ്ണിന് മുന്നിൽ ഉള്ള വേഗത്തിൽ ഉള്ള ചലനങ്ങളെ സ്വന്തം സ്വത്വ ശരീര പ്രതികരണം കൊണ്ട് വളർത്തി നേരിടാൻ പരിശീലിപ്പിക്കുന്നു .  ]]

ഉത്ഭവം
ഐതിഹ്യം
കളരിപ്പയറ്റിനുപയോഗിക്കുന്ന ആയുധങ്ങൾ
കളരി